A Bíróság (kilencedik tanács) 2024. július 16-i végzése (a Dioikitiko Protodikeio Thessalonikis [Görögország] előzetes döntéshozatal iránti kérelme) – ATHINAÏKI ZYTHOPOIIA AE kontra Anexartiti Archi Dimosion Esodon
(C-724/23. sz. ügy_1 ATHINAÏKI ZYTHOPOIIA)
(Előzetes döntéshozatal – A Bíróság eljárási szabályzatának 99. cikke – Az ítélkezési gyakorlatból egyértelműen levezethető vagy semmilyen észszerű kétségnek teret nem engedő válasz – 92/83/EGK irányelv – A 3. cikk (1) bekezdése – A sörre kivetett jövedéki adó összegének meghatározása – A Plato-fok kiszámításának módszere – Az e módszer pontosítását célzó jogszabály-módosítás – (EU) 2020/1151 irányelv – Az 1. cikk 1. pontja – Ezen irányelv által a korábban kialakult helyzetekre gyakorolt hatás hiánya)
Az eljárás nyelve: görög
A kérdést előterjesztő bíróság
Dioikitiko Protodikeio Thessalonikis
Az alapeljárás felei
Felperes: ATHINAÏKI ZYTHOPOIIA AE
Alperes: Anexartiti Archi Dimosion Esodon
Rendelkező rész
Az alkohol és az alkoholtartalmú italok jövedéki adója szerkezetének összehangolásáról szóló 92/83/EGK irányelv módosításáról szóló, 2020. július 29-i (EU) 2020/1151 tanácsi irányelv 1. cikkének 1. pontját
úgy kell értelmezni, hogy
az nem minősül tisztán értelmező rendelkezésnek.
A 2020/1151 irányelv 1. cikkének 1. pontját
úgy kell értelmezni, hogy
az nem minősül olyan új elemnek, amely igazolja vagy megköveteli, hogy az Európai Unió Bírósága megváltoztassa az alkohol és az alkoholtartalmú italok jövedéki adója szerkezetének összehangolásáról szóló, 1992. október 19-i 92/83/EGK tanácsi irányelv 3. cikkének (1) bekezdésében foglalt rendelkezésnek a 2020/1151 irányelv hatálybalépését megelőző változatának általa adott értelmezését.
____________
1 A benyújtás napja: 2023.11.28.